ระเบียบ ก.บ.ศป.ว่าด้วยเงินค่าตอบแทนพิเศษในพื้นที่เสี่ยงภัยสําหรับผู้ปฏิบัติงานในศาลปกครองยะลาพ.ศ. ๒๕๖๔ โดยที่เป็นการสมควรมีระเบียบว่าด้วยเงินค่าตอบแทนพิเศษในพื้นที่เสี่ยงภัยสําหรับผู้ปฏิบัติงานในศาลปกครองยะลาอาศัยอํานาจตามความในมาตรา ๔๑/๘ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๑๔) พ.ศ. ๒๕๖๔ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยเงินค่าตอบแทนพิเศษในพื้นที่เสี่ยงภัยสําหรับผู้ปฏิบัติงานในศาลปกครองยะลา พ.ศ. ๒๕๖๔"ข้อ ๒ ระเบียบนี้ให้ใช้บังคับตั้งแต่วันที่ ๒๗ พฤษภาคม พ.ศ. ๒๕๖๔ เป็นต้นไปข้อ ๓ ในระเบียบนี้"เงินค่าตอบแทนพิเศษ" หมายความว่า เงินค่าตอบแทนพิเศษสําหรับผู้ปฏิบัติงานในพื้นที่เสี่ยงภัยในศาลปกครองยะลา ที่สํานักงานศาลปกครองจ่ายให้แก่ผู้ปฏิบัติงานในศาลปกครองยะลา"ผู้ปฏิบัติงาน" หมายความว่า ข้าราชการตุลาการศาลปกครอง ข้าราชการฝ่ายศาลปกครองพนักงานราชการศาลปกครอง และลูกจ้างสํานักงานศาลปกครอง ซึ่งได้รับการบรรจุและแต่งตั้งให้ปฏิบัติราชการ หรือมีคําสั่งให้ไปปฏิบัติราชการ โดยได้มีการรายงานตัวเพื่อปฏิบัติราชการ และได้อยู่ปฏิบัติราชการจริงเป็นปกติวิสัยในศาลปกครองยะลา และให้หมายความรวมถึงผู้ได้รับคําสั่งให้ไปช่วยราชการในศาลปกครองยะลาด้วยข้อ ๔ ให้ผู้ปฏิบัติงานได้รับเงินค่าตอบแทนพิเศษเป็นรายเดือนจากเงินงบประมาณรายจ่ายของสํานักงานศาลปกครองตามหลักเกณฑ์ วิธีการ และเงื่อนไขที่กําหนดในระเบียบนี้ข้อ ๕ ให้ผู้ปฏิบัติงานมีสิทธิได้รับเงินค่าตอบแทนพิเศษ ตามบัญชีอัตราเงินค่าตอบแทนพิเศษสําหรับผู้ปฏิบัติงานในศาลปกครองยะลาท้ายระเบียบนี้ข้อ ๖ ผู้ปฏิบัติงานที่มีสิทธิได้รับเงินค่าตอบแทนพิเศษจะต้องผ่านการประเมินผลการปฏิบัติราชการรายเดือนตั้งแต่ระดับพอใช้ขึ้นไป ทั้งนี้ แบบประเมินผลการปฏิบัติราชการให้เป็นไปตามที่ประธานกรรมการบริหารศาลปกครองกําหนดการประเมินผลการปฏิบัติราชการตามวรรคหนึ่ง ให้ดําเนินการ ดังต่อไปนี้(๑) กรณีอธิบดีศาลปกครองยะลา ให้ประธานศาลปกครองสูงสุดเป็นผู้ประเมินหากผลการประเมินไม่เป็นไปตามวรรคหนึ่ง ให้เสนอความเห็นไปยังคณะกรรมการตุลาการศาลปกครองผลการพิจารณาของคณะกรรมการดังกล่าวเป็นที่สุด(๒) กรณีข้าราชการตุลาการศาลปกครองนอกเหนือจาก (๑) ให้อธิบดีศาลปกครองยะลาเป็นผู้ประเมิน หากผลการประเมินไม่เป็นไปตามวรรคหนึ่ง ให้เสนอความเห็นไปยังประธานศาลปกครองสูงสุดโดยหากประธานศาลปกครองสูงสุดเห็นด้วยกับผลการประเมินของอธิบดีศาลปกครองยะลาให้เสนอความเห็นไปยังคณะกรรมการตุลาการศาลปกครอง ผลการพิจารณาของคณะกรรมการดังกล่าวเป็นที่สุด(๓) กรณีผู้อํานวยการสํานักงานศาลปกครองยะลา ให้เลขาธิการสํานักงานศาลปกครองเป็นผู้ประเมิน หากผลการประเมินไม่เป็นไปตามวรรคหนึ่ง ให้เสนอความเห็นไปยังคณะกรรมการข้าราชการฝ่ายศาลปกครอง ผลการพิจารณาของคณะกรรมการดังกล่าวเป็นที่สุด(๔) กรณีข้าราชการฝ่ายศาลปกครองนอกเหนือจาก (๓) พนักงานราชการศาลปกครองและลูกจ้างสํานักงานศาลปกครอง ให้ผู้อํานวยการสํานักงานศาลปกครองยะลาเป็นผู้ประเมินหากผลการประเมินไม่เป็นไปตามวรรคหนึ่ง ให้เสนอความเห็นไปยังเลขาธิการสํานักงานศาลปกครองโดยหากเลขาธิการสํานักงานศาลปกครองเห็นด้วยกับผลการประเมินของผู้อํานวยการสํานักงานศาลปกครองยะลา ให้เสนอความเห็นไปยังคณะกรรมการข้าราชการฝ่ายศาลปกครอง ผลการพิจารณาของคณะกรรมการดังกล่าวเป็นที่สุดข้อ ๗ ผู้ปฏิบัติงานผู้ใดปฏิบัติราชการในศาลปกครองยะลาไม่เต็มเดือน ให้ได้รับเงินค่าตอบแทนพิเศษสําหรับเดือนนั้นตามส่วนของจํานวนวันที่ได้ดํารงตําแหน่งและปฏิบัติราชการหากเดือนใดไม่ได้ปฏิบัติราชการ ไม่มีสิทธิได้รับเงินค่าตอบแทนพิเศษสําหรับเดือนนั้น เว้นแต่กรณีการลาโดยได้รับเงินเดือน ค่าตอบแทน หรือค่าจ้าง ตามกฎหมายหรือระเบียบหรือประกาศว่าด้วยการนั้นแล้วแต่กรณีผู้ปฏิบัติงานผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควร ห้ามมิให้จ่ายเงินค่าตอบแทนพิเศษแก่ผู้ปฏิบัติงานสําหรับวันที่ขาดราชการหรือละทิ้งหน้าที่ราชการดังกล่าวข้อ ๘ ในกรณีที่ผู้ปฏิบัติงานดํารงตําแหน่งในระดับที่สูงขึ้น ให้มีสิทธิได้รับเงินค่าตอบแทนพิเศษในอัตราที่สูงขึ้นตั้งแต่วันที่ดํารงตําแหน่งดังกล่าวข้อ ๙ ให้สํานักงานศาลปกครองยะลาตรวจสอบจํานวนวันปฏิบัติหน้าที่ราชการของผู้ปฏิบัติงานตามข้อ ๗ แล้วแจ้งไปยังหน่วยงานที่ทําหน้าที่เบิกจ่ายเงินค่าตอบแทนพิเศษเพื่อประกอบการพิจารณาเบิกจ่ายในแต่ละเดือนข้อ ๑๐ ในกรณีที่ประธานศาลปกครองสูงสุดหรือเลขาธิการสํานักงานศาลปกครองแล้วแต่กรณี มีคําสั่งให้ผู้ปฏิบัติงานผู้ใดไปปฏิบัติราชการในศาลปกครองยะลาอีกหน้าที่หนึ่ง ให้ถือว่าผู้ปฏิบัติงานผู้นั้นมีเวลาปฏิบัติราชการในศาลปกครองยะลาอย่างต่อเนื่องตั้งแต่วันที่ปฏิบัติราชการในศาลปกครองยะลา และมีสิทธิได้รับเงินค่าตอบแทนพิเศษข้อ ๑๑ วิธีการเบิกจ่าย ให้ปฏิบัติตามระเบียบ ก.บ.ศป. ว่าด้วยการเงินข้อ ๑๓ ให้ ก.บ.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๔ ให้ประธานกรรมการบริหารศาลปกครองเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์ วิธีการ และแบบประเมินผลการปฏิบัติราชการ เพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๒๘ พฤษภาคม พ.ศ. ๒๕๖๔ ปิยะ ปะตังทา ประธานศาลปกครองสูงสุด ประธานกรรมการบริหารศาลปกครอง